@s)..Acidente chokante na São Salvador do Mundo(fotos)
CARRO DÂ NA MUDJER KI STA BENDEBA MANGUI NA VARANDA
Um mudjer fika desfiguradu y é perdi si vida devidu a um acidente Ki kontici hoji, 11 hora na Alto Pulgueira na São Salvador do Mundo, interior di Santiago.MUDJER Ki morre txoma,Laura Fernandes, dja é staba ku idade avançado, es sinhora staba na bendi mangui na varanda di casa di si sobrinho na entrada di um curva, kantu um carro Hilux ba embate brutalmente kontra parede di varanda undi Ki MUDJER staba, Laura fika trankadu , entre carro ku parede di varanda é morre kel hora..Um vizinha Ki sisti acidente desmaia na momento,y es lebal hospital Regional di Santa Catarina. Txeu alguen djunta na local, houve txeu konfuson, ti Ki dâ kustu txoma Policia pa kalma povu Ki stava revoltadu ku situason devidu a es acidente.
Bomberus di São Salvador pidi apoiu di serviços di proteson civil pa es podi konsigui tra korpu Ki staba trankadu na local di acidente.Carro Ki tevi acidente sta binha di Somada, ku Guentis ki ba sisti missa di sete dia, di um otru acidente Ki kontici semana Ki passa, na curva di Gudim, undi ki morre modelo Cintia ki staba gravida di seis mes, y tambè undi ki morre si amigo Ki txoma Ny.Segundu informason ten akonticido txeu acidente na kel local undi Ki es senhora Laura morre hoji, 22 di Dezembro di 2012 um kriança,Ki era sobrinho des Laura, foi tambè atropelado mortalmente na kel mesmu kau.
Na São Lourenço dos Orgãos, morre tambè onti note um Homi di 55 anu, Ki txoma Ficho Gabriel Mendes,el era costureru, segundu comandante substituto di squadra di Órgãos, Evanilsom Rodrigues fla, ma es sinhor di nome Ficho, sta konduziba um mota, e é dâ kontron ku um Toyota Dina Galucho,Ki staba paradu.Dispos Ki Ficho embate na parte di tras di Toyota, é foi projetadu pa riba y é dâ na ferro di carro, é kai violentamente, y é dâ kabesa na txon, é tevi morte imidiatu ,kauzadu pa um traumatismo craniano.
Acidente na stradas di Cabo verde-Carro da na bendedera di mangui
@s)..Acidente chokante na São Salvador do Mundo(fotos)
por_Latn kea_Latn kea_Latn kea_Latn kea_Latn por_Latn por_Latn